paragraph_text: Embraer EMB 312 Tucano je školski avion dvosjed kojeg je razvila i proizvela brazilska avio industrija Embraer. Prvi prototip je poletio 16. kolovoza 1980. dok je isporuka modela iz početne proizvodnje započela 1983. godine. Tvrtka Embraer je avionima iz obitelji Tucano ostvarila komercijalni uspjeh na međunarodnom tržištu sa 600 proizvedenih zrakoplova. Na temelju licence, tvrtka Short Tucano je proizvodila poboljšanu inačicu trenažnog aviona za potrebe britanskih Kraljevskih zračnih snaga.